उधर पेट्रोल -डीजल ने तो और भी स्पीड पकड़ ली है। वैसे भी उनका तो सम्बन्ध ही सपीड से है। दोनों कोहली-रोहित की जुगलबंदी दोहरा रहे हैं। एक 86 पर तो दूसरा 80 पर। शतक अब लगा के तब लगा। और इनके शतक को लेकर अब तो आम जनता भी परेशान हो उठी है। हालांकि साहब ने स्वस्थ होकर आते ही डाटा जारी कर दिया है कि जीडीपी 8 हो गई है घबराने की जरूरत नहीं है, लेकिन जनता जो आम तौर पर यूं भी नासमझ होती है,उसे यह कतई समझ नहीं आ रहा कि जीडीपी ऊपर जा रही है तो फिर उसकी जेब क्यों खाली हुई जा रही है? निश्चित ही यह गहन मंथन का विषय है। लेकिन इसकी चिंता जिन्हें करनी चाहिए कोई उनकी चिंता को नहीं समझ रहा। उनके सामने इस समय आका की जान का संकट है। पता नहीं कहां-कहांलोग कौन कौन सी गली में साहब ले लिए लैंडमाईन्स बिछाए बैठे हैं। इसलिए सारी सरकार यह ढूंढने में जुटी है कि साहब कोमारने की कोशिश और साजिश कौन कर रहा है।